CELEX: 62015CN0173
Language: el
Date: 2015-04-17 00:00:00
Title: Υπόθεση C-173/15: Αίτηση προδικαστικής αποφάσεως την οποία υπέβαλε το Finanzgericht Düsseldorf (Γερμανία) στις 17 Απριλίου 2015 — GE Healthcare GmbH κατά Hauptzollamt Düsseldorf

20.7.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 236/23
            
         Αίτηση προδικαστικής αποφάσεως την οποία υπέβαλε το Finanzgericht Düsseldorf (Γερμανία) στις 17 Απριλίου 2015 — GE Healthcare GmbH κατά Hauptzollamt Düsseldorf
   (Υπόθεση C-173/15)
   (2015/C 236/32)
   Γλώσσα διαδικασίας: η γερμανική
   
      Αιτούν δικαστήριο
   
   Finanzgericht Düsseldorf
   
      Διάδικοι στην υπόθεση της κύριας δίκης
   
   
      Προσφεύγουσα: GE Healthcare GmbH
   
      Καθής: Hauptzollamt Düsseldorf
   
      Προδικαστικά ερωτήματα
   
   
               1)
            
            
               Συνυπολογίζονται στη δασμολογητέα αξία τα δικαιώματα από παραχώρηση άδειας εκμεταλλεύσεως κατά την έννοια του άρθρου 32, παράγραφος 1, στοιχείο γ', του κανονισμού (ΕΟΚ) 2913/92 (1) του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα [στο εξής: κώδικας], μολονότι η γέννηση τέτοιων δικαιωμάτων δεν έχει προκύψει ακόμα ούτε κατά τη σύναψη της συμβάσεως ούτε κατά τον κρίσιμο για τη γέννηση της τελωνειακής οφειλής χρόνο, ο οποίος στην υπό κρίση διαφορά προκύπτει από τα άρθρα 201, παράγραφος 2, και 214, παράγραφος 1, του κανονισμού 2913/92;
            
         
               2)
            
            
               Σε περίπτωση που δοθεί καταφατική απάντηση στο ερώτημα 1: Είναι δυνατό να θεωρηθεί ότι τα δικαιώματα από παραχώρηση άδειας χρήσεως σήματος κατά την έννοια του άρθρου 32, παράγραφος 1, στοιχείο γ', του κανονισμού 2913/92 αφορούν τα εισαγόμενα προϊόντα, μολονότι τα δικαιώματα αυτά καταβάλλονται επίσης και για υπηρεσίες καθώς και για τη χρησιμοποίηση βασικών συστατικών της επωνυμίας του κοινού ομίλου επιχειρήσεων;
            
         
               3)
            
            
               Σε περίπτωση που δοθεί καταφατική απάντηση στο ερώτημα 2: Αποτελούν τα δικαιώματα από παραχώρηση άδειας χρήσεως σήματος, κατά την έννοια του άρθρου 32, παράγραφος 1, στοιχείο γ', του κανονισμού 2913/92, όρο της πωλήσεως προς εξαγωγή των εισαγόμενων εμπορευμάτων με προορισμό την Κοινότητα κατά την έννοια του άρθρου 32, παράγραφος 5, στοιχείο β', του ίδιου κανονισμού, μολονότι την καταβολή τους απαίτησε και πραγματοποίησε επιχείρηση συνδεδεμένη με τον πωλητή και τον αγοραστή;
            
         
               4)
            
            
               Σε περίπτωση που δοθεί καταφατική απάντηση στο ερώτημα 3 και που τα δικαιώματα από παραχώρηση άδειας αφορούν, όπως εν προκειμένω, εν μέρει τα εισαγόμενα εμπορεύματα και εν μέρει υπηρεσίες παρεχόμενες μετά την εισαγωγή: Συνεπάγεται η κατάλληλη κατανομή μόνο με βάση αντικειμενικά και μετρήσιμα στοιχεία κατά το άρθρο 158, παράγραφος 3, του κανονισμού (ΕΟΚ) 2454/93 (2), της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) 2913/92 του Συμβουλίου για τη θέσπιση του κοινοτικού τελωνειακού κώδικα, και κατά την ερμηνευτική σημείωση που περιλαμβάνεται στο παράρτημα 23 του κανονισμού 2454/93 σχετικά με το άρθρο 32, παράγραφος 2, του κώδικα, ότι είναι δυνατή μόνο η διόρθωση δασμολογητέας αξίας βάσει του άρθρου 29 του κώδικα ή είναι επίσης δυνατό να γίνει κατανομή σύμφωνα με το άρθρο 158, παράγραφος 3, του κανονισμού 2454/93 κατά τον καθορισμό δασμολογητέας αξίας που υπολογίζεται βάσει του άρθρου 31 του κώδικα, σε περίπτωση που είναι ανέφικτος ο καθορισμός της δασμολογητέας αξίας βάσει του άρθρου 29 του κώδικα, εφόσον τα έξοδα αυτά δεν είναι δυνατό να συνυπολογιστούν με άλλον τρόπο;
            
         
      (1)  EE L 302, σ. 1.
   
      (2)  EE L 253, σ. 1.